Веселин Георгиев
Кажи ми

chitanka.info

— Кажи каква си?

— ИЗГРЕВЪТ ли си?

Отваряща очите ни за света,

стопляща душата и тялото,

даряваща ни светлина след мрака.

— ЖИВОТ ли си?

Караща да растат тревите

да потрепват нежно в ритъм,

поклащаща горите.

— Значи си ВЯТЪР…

Носеща аромата на цветята от полето.

Летяща високо и над всичко,

търсеща и топлина, и светлина в нощта.

— НОЩНА ПЕПЕРУДА си значи…

С желание протегнала крилата

към пламъка на свещта.

Отражение на твойта същност.

— ПОЖАР си значи…

Подклаждана от желание и страст,

изгаряща и търсеща кислорода във въздуха.

Не трябваща да тлее нито пък да гасне!

Аз мога да съм кислород.

Нека изгоря във твоя огън.

Мога и да съм въздухът в гърдите ти

или кръвта във вените ти.

Огледало мога да съм.

— Кажи ми каква си?

Мога да бъда всичко за Теб…

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.